Lisa Marie Presley

**Lisa Marie Presley** (1968–2023) var en amerikansk sangerinne og låtskriver. Hun var det eneste felles barnet til sanger og skuespiller Elvis Presley og skuespiller Priscilla Presley, i tillegg til enearving til farens eiendeler og inntekter. Hun var gift fire ganger, med musiker Danny Keough, sanger Michael Jackson, skuespiller Nicolas Cage og musikkprodusent Michael Lockwood.

## Liv og virke
### Oppvekst

Lisa ble født i Memphis i Tennessee nøyaktig ni måneder etter foreldrenes bryllup. Frem til 1972 bodde hun på Graceland. Foreldrene ble separert da hun var fire år og skilt da hun var fem og et halvt. Frem til 1977 vekslet Lisa på å bo hos mora i Beverly Hills og faren på Graceland. Da hun var ni og et halvt år gammel døde Elvis. Hun var hans eneste barn.

Lisa hadde en halvbror, Navarone Garibaldi (født 1. mars 1987). Hans far, Marco Garibaldi, og Priscilla avsluttet i 2006 sitt 22 år lange forhold.

### Karriere, karitativt virke
Presley hadde en karriere i musikkbransjen og ga ut tre album: *To Whom It May Concern* i 2003, *Now What* i 2005 og *Storm & Grace* i 2012. Hennes debutalbum mottok gullsertifisering hos Recording Industry Association of America. Presley ga også ut singler, inkludert duetter med faren ved å bruke låter han hadde gitt ut før han døde.

Elvis Presley Charitable Foundation (EPCF) ble opprettet av *Graceland/Elvis Presley Enterprises, Inc.* i 1984 for å videreføre Elvis' eget karitative engasjement. Lisa Marie Presley for forkvinne for EPCF. I 2001 åpnet Presley Place for sine førtste beboere – her gis hjemløse familier inntil ett års husleiefri bolig, barnepass, og karriere- og finansrådgivning, familierådgivning og andre redskaper for å bryte ut av fattigdomsfellen og gjenvinne selvtilitt og uavhengighet. EPCF finansierte også *Elvis Presley Music Room*,for de yngre på Presley Place, og det ble også etablert et *Elvis Presley Endowed Scholarship Fund* knyttet opp mot University of Memphis.

Presley ble med i Oprah Winfreys *Angel Network* og var involvert i bistanden etter Hurricane Katrina-katastrofen som rammet New Orleans-området. I 2011 engasjerte hun seg i *Dream Factory*, en karitativt organisasjon basert i Hainault i London.

### Ekteskap og barn
Lisa giftet seg med Danny Keough 3. oktober 1988. De fikk to barn sammen: Danielle Riley (født 29. mai 1989) og Benjamin Storm (født 21. oktober 1992, død 12. juli 2020). Ekteskapet ble avsluttet 6. mai 1994.

26. mai 1994 giftet Lisa seg med Michael Jackson. De ble skilt 18. januar 1996.

Lisa ble i februar 2000 forlovet med musikeren John Oszajca, men brøt forlovelsen i april 2001, etter å ha møtt Nicolas Cage. De inngikk ekteskap 10. august 2002 og ble skilt 16. mai 2004.

Lisa giftet seg for fjerde gang 22. januar 2006, med sin gitarist og musikkprodusent Michael Lockwood. Bryllupet fant sted i Japan. I mars 2008 annonserte Lisa at hun var gravid med tvillinger. Ektemannen hadde ingen barn fra før. 7. oktober 2008 fødte hun ved keisersnitt toeggede tvillingjenter, Harper og Finley Lockwood. I 2010 flyttet familien til «Coe's Hall» i Rotherfield i East Sussex i England. Lisa søkte om skilsmisse i juni 2016. Skilsmissen ble gjennomført i 2021.

## Musikkutgivelser
### Studioalbum
*  *[[To Whom It May Concern (Lisa Marie Presley-album)|To Whom It May Concern]]* (US #5)
*  *[[Now What (Lisa Marie Presley-album)|Now What]]* (US #9)
*  *[[Storm & Grace]]* (US #45)

### Singler

## Bibliografi
* Presley, Priscilla / Presley, Lisa Marie (2005) *[[Elvis by the Presleys]]* ISBN 0-307-23741-9
* Presley, Lisa Marie / Keough, Riley (2024) *[[From Here to the Great Unknown]]* ISBN 9781035051045

## Noter

## Referanser


## Kilder
* 

## Eksterne lenker
* 
* 
* 
*